莊定域

莊定域，原名裕宏，行四，字子昌，號範村《毘陵莊氏宗谱》卷五，33，江蘇元和縣人，大興籍，太學生分發四川候補。
 生平 
 同治九年四月，補任丹棱縣知縣「莊定域直隷人同治九年令」，《丹棱縣志》卷五官師六《大清縉紳全書》
 同治十三年正月，署彭水縣知縣，光緖元年重署「莊定域，順天大興監生，江蘇元和籍。十三年正月，由丹稜知縣來署，勵精勤政，百廢具脩。倡率士民，捐脩聖廟，聽政之暇，親詣督工，寒暑無間，刻期蕆事，宏壯改觀。武廟、旣濟宮、書院、義渡諸役，亦次第脩舉。月課生童，捐亷優奬。聽斷明决，纎悉周知，民無遁情，案無留牘。發奸摘伏，機警異常。凡所措施，人咸莫測，風馳電發，動中窾會。於城鄕事宜，皆親行相度，往返百里，晷刻不踰。以故厯年廢弛之事，靡不綱舉目張，奸民猾吏，畏若神明。蓋非獨勤敏，亦精神智慮有大過人者。大憲知其能，於光緖元年檄委重署。」，《彭水縣志》卷三職官知縣十四「旣濟宮在城南。嘉慶五年，知縣江鎭西重建。內合祀龍神、火神，故以旣濟名。光緖元年，知縣莊定域重脩，並附祀呂祖於內。每嵗春、秋仲月，諏吉致祭龍神、火神，祭品均用帛一、羊一、豕一、果實五盤、尊一、爵三，主祭官行二跪六叩禮。呂祖疊經敕封燮元贊運警化孚佑眞君，設位致祭。每嵗二月初八、八月初四爲祭期。祭品用果實、蒸餅、饅首、茶琖等，儀官行三跪九叩禮。」，《彭水縣志》卷二祠廟各壇六六
 光緒三年，署榮縣知縣「莊定域監生三年署」，《榮縣志》卷二十七職官志知縣二十一「莊定域，字范邨，武進監生。三年署。除惡亦猛，偶畫小幅奬士，亦爲政風流也。」，（民國）《榮縣志》秩官弟十
 光緒二十年九月，補任蒲江縣知縣
 光緒廿七年十一月，署綦江縣知縣「廿七年莊定域順天大興監生十一月署有傳」，《四川綦江續志》卷三官師表三「莊定域，字范村，大興人。性通敏至綦，年已七十餘矣。宦蜀久，獄訟無柱，諸事簿記得要領，復能集思廣益，以故施措咸宜。定拳匪，賑饑民，創辦學堂，皆其任内事，而於治盜亦嚴。」，《四川綦江續志》卷三政績十六
 光緒二十九年七月初九日在署任病故「署川督錫奏知縣病故循例具陳片二十三日錫良片：再據布政使陳璚詳稱，署綦江縣蒲江縣知縣莊定域，於光緒二十九年七月初九日在署任病故，所遺薄江縣缺，係兼字簡缺，川省現有應補人員，應請扣留外補等情，詳請具奏前來。奴才覆核無異，除分別咨照外，理合附片陳明，伏乞聖鑒。謹奉硃批：吏部知道。欽此。」，申報
 署崇慶州知州「茹漢章、勞文琦、鄧維琪，貴筑人；胡良生有傳；莊定域、徐念馥、陳兆棠有傳；姜鵬程、鍾慶熙、柴作舟，貴州人；趙淵，有傳、中轔有傳；李錦江，山東人；劉朝鎔，安微人；裕霈，荆州君防；恆芳，旗籍人；胡世昌，有傳；袁牗，江蘇人；吕森，廣西人；張溥，甘肅人；嶭宜璜，江蘇人。以上光、宣二朝。」，（民國）《崇慶縣志》秩官第六

註釋

Category:清朝榮縣知縣
Category:清朝蒲江縣知縣
Category:清朝崇慶州知州
Category:清朝綦江縣知縣
Category:清朝開縣知縣
Category:清朝彭水縣知縣
Category:清朝丹棱縣知縣
Category:元和人
Category:毗陵莊氏